 को फांसी लगा ली थी.
काव्या के सुसाईड नोट से पुलिस ने आत्महत्या का केस बनाकर फाईल बंद कर दी. तलाक के लिए एक महिना और बचा था. तलाक की एक वजह पंखे से लटककर खत्म हो चुकी थी, महीप का बच्चे से लगाव बढ़ने लगा था. कभी कभी मैं भी बच्चे को देखती तो सोचती इस सारे फेर में इस बच्चे का क्या कसूर है. कितना मासूम और खूबसूरत है. मेरा भी मन उसे गोद में लेकर प्यार करने का होता. लेकिन उसका कसूर ये था कि उसने मेरी कोख से जन्म नहीं लिया था. जब भी उसे उठाकर दुलारने की कोशिश करती मेरी आंखों के आगे उस मनहूस का चेहरा नजर आता. मेरे पति को मुझसे छिनने वाली डायन नजर आती.
वक्त सारे घाव भर देता है. यहां तक की जख्मों के निशान तक मिट जाते है. कुछ ऐसा ही इन पंद्रह दिनों में हुआ. महीप मुझे फिर अच्छे लगने लगे. उनका मेरा साथ किया हुआ दुर्व्यवहार मैं भूल गई थी. क्योंकि एक थप्पड के अलावा उन्होंने मुझ पर कभी हाथ नहीं उठाया था उन कुछ दिनों को छोड़ दे तो उंची आवाज में बात तक नहीं की थी. भला उन क्षणों को मै क्यों याद रखू. उनके शालीन स्वभाव का मेरे दिलो दिमाग पर ज्यादा असर था.
बच्चे के बहाने वे मुझसे बात करेंगे मेरे करीब आयेगे ये सोचकर मैं बच्चे के साथ खेलने लगी और महीप भी मुझसे बाते करने लगे. कोर्ट की तारीख को सात दिन बचे थे उसके पहले मुझे महीप का मन पलटना था. मैंने तय कर लिया था कि मैं अपनी सहमती खारीज कर दूंगी. लेकिन उसके बाद हमें कोर्ट के चक्कर लगाने पड़ सकते थे और मामला खिचते चला जाता. लेकिन यदि महीप भी मान जाये तो हम अपिलेक्शन ही विड्रा करवा ले. पर इतने कम समय में उसे मनाया कैसे जाये. ऐसे समय में दिमाग में न जाने कैसे कैसे ख्याल आते है जो शायद बचकाने भी लगे लेकिन काम कर गये तो फायदा ही होता है. मेरे मन में आया यदि किसी तरह मेरे और महीप के बिच इन सात दिनों में शारीरिक रिश्ता बन जाये तो मैं उन्हें मना लुंगी. पर वे तो मुझे छूते तक नहीं थे फिर यह मुमकिन कैसे होता.
दूसरे ही दिन मैंने अपनी मां को बुला लिया. मेरी मां ने महीप के कमरे पर अपना कब्जा जमा लिया. सास के होते हुए महीप अपनी पत्नी के कमरे के बाहर सोफे पर तो नहीं सो सकते थे. अतः मजबूरन उन्हें मेरे कमरे में सोना पड़ा. रात उनके दुध में मैंने उत्तेजना बढ़ाने वाली दवा मिला कर उन्हें पीने को दिया. इसका उन पर कोई असर नहीं हुआ. तो दूसरी रात मैंने दवा की मात्रा बढ़ा दी. यह रात भी मेरी सूनी ही रही. तिसरी रात दवा की मात्रा एकदम से डबल कर दी. जो की मेरी सबसे बड़ी गलती थी. दवा का जो असर उन पर होना था वह न होते हुए उनके हाथ पाव ऐंठने लगे. वे दर्द से तड़पने लगे. उनकी ऐसी हालत देखकर मैं घबरा गई. दूसरे कमरे से मैंने मां को बुलाया और हॉस्पिटल में फोन लगाकर एम्बुलेन्स बुलवाई.
मैं थरथर कांपने लगी. तो ये राज है इनके शांत स्वभाव और अकेलेपन का. इसीलिए मुझसे अलग रहना चाहते थे ताकि इनका राज राज बना रहे. क्या इनके घर वाले भी इस बात से अंजान थे. जरूर होंगे, वरना मुझसे 